Täna avati suvepealinnas Pärnus pidulikult 54. Muhu Väina regatt, kus selguvad ühtlasi ka avamerepurjetamise Eesti meistrid klassis ORC. Ühtlasi on regatt Eesti Avamere Karika kolmas etapp ja X-41 klassi Eesti Avamere Karikavõistlus 2011. Seekordsel Muhu Väina regatil osaleb Eesti uue iseseisvusaja rekordarv ehk 107 jahti Eestist, Soomest, Lätist, Leedust ja Venemaalt. 691 purjetajaga pardal on regatt läbi aegade suurima osavõtjate arvuga regatt Eestis. Sel aastal lõpeb regatt 17. juulil Euroopa kultuuripealinnas Tallinnas, andmaks sära Merepäevade lõppvaatusele.